31/05/2019 | Administración LocalMunicipal
Irixoa
Ordenanza fiscal n.º 8 da taxa pola recollida e xestión do lixo

APROBACIÓN DEFINITIVA DE MODIFICACIÓN DA ORDENANZA FISCAL DA TAXA POLA RECOLLIDA DO LIXO De acordo co establecido no art.17.4 e 19 do Real Decreto Lexislativo 2/2004, do 5 de marzo, procédese á publicación íntegra do texto da ordenanza fiscal n.º 8 afectada polo acordo municipal plenario de 1-4-2019 (definitivo ao non recibirse alegacións na exposición pública), que se transcribe literalmente: “ANEXO: ORDENANZA FISCAL NÚMERO 8, REGULADORA DA TAXA SOBRE RECOLLIDA DE LIXO OU R. S. U. Ordenanza fiscal n.º 8, reguladora da taxa sobre recollida de lixo ou R. S. U. (residuos sólidos urbanos) Artigo 1.–Motivación e imposición. No uso das facultades conferidas polos artigos 133.2 e 142 da Constitución e polo artigo 106 da Lei 7/85, do 2 de abril, das Bases de Réxime Local, e de conformidade co disposto nos artigos 15-19 e 57 do Real Decreto Lexislativo 2/2004, do 5 de marzo, do texto refundido da Lei Reguladora das Facendas Locais, este Concello establece a “taxa polo servizo de recollida de lixo ou R. S. U.”, que se rexerá pola presente Ordenanza Fiscal que atende ao previsto nos artigos 20 a 27 da citada norma legal. Artigo 2.–Feito impoñíbel.1. Constitúe o feito impoñíbel da taxa a prestación do servizo, que é de recepción obrigatoria, de recollida de lixo ou R. S. U. para as vivendas, aloxamentos e locais ou establecementos onde se exerzan actividades industriais, comerciais, profesionais, artísticas ou de servizos.2. A tal efecto considérase como lixo ou R. S. U. os restos e desperdicios de alimentación, detritus procedentes da limpeza normal de locais e vivendas; expresamente exclúense de tal concepto os residuos de tipo industrial, líquidos, escombro de obras, trastos inútiles, detritus humano, materias e materiais contaminados, corrosivos, perigosos, ou os que a súa recollida e verquido esixa a adopción de especiais medidas de hixiene ou de seguridade. Artigo 3.–Suxeitos pasivos.11. Son suxeitos pasivos desta taxa en concepto de contribuíntes, as persoas físicas ou xurídicas, así como as herdanzas xacentes, comunidades de bens e demais entidades que, aínda carentes de personalidade xurídica, constitúan unha unidade económica ou un patrimonio separado, susceptíbel de calquera imposición, que ocupen ou utilicen calquera clase de vivenda ou local, ben sexa a título de propiedade, de arrendatario ou calquera outro dereito real, incluíndo o precario. Tamén terán consideración de suxeito pasivo os propietarios de vivendas ou locais desocupados ou de tempada, xa que a non utilización ocasional do servizo non invalida a obriga de prestación municipal e de recepción de tales propietarios.2. Terán a consideración de suxeito pasivo substituto do contribuínte o propietario das citadas vivendas ou locais, quen poderá repercutir a cota sobre os usuarios ou beneficiarios do servizo. Artigo 4.–Responsábeis.1. Serán responsábeis solidariamente das obrigas establecidas nesta Ordenanza todas as persoas causantes ou colaboradoras na realización dunha infracción tributaria. Nos supostos de declaración consolidada, todas as sociedades integrantes do grupo serán responsábeis solidarias das infraccións cometidas no desenvolvemento e xestión económica do servizo.2. Os coparticipantes ou cotitulares das herdanzas xacentes, comunidades de bens e demais entidades definidas no artigo 3.1 desta Ordenanza responderán solidariamente e en proporción ás súas respectivas participacións nas obrigas tributarias das citadas entidades.3. Serán responsábeis subsidiarios das infraccións simples, e da totalidade da débeda tributaria no caso de infraccións graves, cometidas polas persoas xurídicas os administradores que non realicen os actos da súa incumbencia, con resultado de infracción das obrigas que impón esta Ordenanza, ou inclusive cando consentisen o incumprimento dos que actúan baixo dependencia ou participen en acordos que fixesen posíbel calquera infracción. Así mesmo, os administradores responderán, subsidiariamente, das obrigas que estean pendentes de cumprimentar polas persoas xurídicas que cesaren as súas actividades.4. Serán responsábeis subsidiarios os Síndicos, interventores, liquidadores de quebras, concursos, sociedades e entidades en xeral, cando por neglixencia ou mala fe non realicen as xestións necesarias para o total cumprimento das obrigas devengadas con anterioridades ás citadas situacións e que sexan imputábeis aos respectivos suxeitos pasivos. Artigo 5.–Cota tributaria.1. A cota tributaria, que será anual e indivisíbel, agás nos supostos previstos expresamente, consistirá nunha cantidade fixa, por unidade de local, determinada en función da natureza e destino dos inmóbeis.2. As cotas anuais a aplicar serán as do seguinte cadro: Estas cotas devengaranse desde que naza a obriga de contribuír. Só terán a consideración de locais aqueles aos que o público teña acceso independente doutro local vivenda, debendo superar unha superficie de 8 m 2. Artigo 6.–Exencións e bonificacións. De conformidade co disposto no artigo 9 da Lei 39/88, do 28 de decembro, non se recoñece beneficio tributario ningún, salvo ao Estado, Comunidade Autónoma e ente provincial ao que pertence este Concello, e os que sexan derivados da aplicación dos Tratados Internacionais. Como excepción a tal regra, estarán exentos da taxa os declarados pobres de solemnidade ou por precepto legal ou ben estean inscritos no Padrón Municipal da Beneficencia. Artigo 7.–Devengo.1. A taxa devéngase e nace a obriga de contribuír dende o momento que comece a prestación do servizo; dada a natureza de recepción obrigatoria do servizo, entenderase que comeza a súa prestación cando se implante o mesmo (distribución de contedores e recollida mecánica). 2. Establecido o funcionamento do servizo, as cotas devengaranse o primeiro día de cada ano. Artigo 8.–Declaración e ingreso.1. Todos os contribuíntes obrigados ao pago deste tributo deberán presentar, no prazo de 30 días hábiles seguintes á data da posta en servizo do local ou actividade declaración das vivendas e locais afectados por esta taxa, mediante escrito dirixido ao Sr. alcalde. O modelo a empregar será facilitado nas oficinas municipais. Cando un obrigado non presente a declaración no citado prazo, a Administración efectuará de oficio a alta na matrícula da taxa con notificación individual ao mesmo, sen prexuízo das sancións que procedan por infracción á Ordenanza. Nos casos de modificacións ou baixas de inmóbeis gravados pola presente Ordenanza, o procedemento será o regulado no primeiro parágrafo.2. Nos anos sucesivos o pago da taxa acreditarase mediante documento de autoliquidación ou recibo, debidamente validado pola entidade recadadora. Artigo 9.–Dereitos e deberes dos usuarios.1. Os usuarios do servizo teñen dereito: a) Á retirada de lixo nos días e horas establecidos e cos medios técnicos apropiados, agás en casos de forza maior. b) A que o servizo se preste con respecto ao principio de igualdade ante a Lei e aos motivos ou fins que o xustifiquen. c) A que as taxas a abonar estean legalmente fixadas na correspondente Ordenanza Fiscal. d) Aos demais dereitos fixados na normativa en relación ao presente servizo.2. Os usuarios do servizo estarán obrigados: a) A colocar o lixo ou R. S. U. en bolsas homologadas e depositalas no contedor máis próximo nas horas e días establecidos. b) A non incluír nos contedores materias que non teñan consideración de lixo segundo o regulado no artigo 2 desta Ordenanza. c) a satisfacer as cotas da taxa na contía e forma previstas nesta Ordenanza Fiscal. d) A cumprimentar calquera obriga derivada desta Ordenanza e demais normativa relacionada co servizo. Artigo 10.–Infraccións e sancións.1. Os usuarios do servizo serán responsábeis das infraccións que cometan contra esta Ordenanza. Para estes efectos considéranse faltas: a) a non utilización das bolsas ou recipientes adecuados para o depósito do lixo, ou non pechalas convenientemente. b) o depósito do lixo fóra dos horarios e días que se determinen. c) o colocar bolsas de lixo en lugares distintos aos que se sinalan, e especialmente o abandono en vías públicas ou inmediacións e a formación de vertedoiros incontrolados. d) o utilizar o servizo para materias que non teñan a condición de lixo segundo o previsto no artigo 2.2 desta Ordenanza.2. Para as faltas aplicaranse, segundo a gravidade apreciada en expediente contraditorio, as seguintes sancións: a) apercibimento escrito. b) Multas non superiores a 300 euros.3. No relativo a infraccións e sancións tributarias estarase ao disposto na Lei Xeral Tributaria, texto refundido da Lei de Facendas Locais e demais normativa de aplicación. Disposición final A presente ordenanza fiscal, aprobada orixinariamente por acordo plenario de 29-10-1997 e modificada por acordos plenarios de 22-09-2000 e 26-9-2008 (BOP 13-12-2008), 26-10-2011 (BOP 20-12-2011) e 1-4-2019, entrará en vigor unha vez publicada no BOP, e unha vez transcorrido o prazo previsto no artigo 65.2 da Lei 7/85, comezando a aplicarse efectivamente a modificación a partir do día 1 de xaneiro de 2019, permanecendo en vigor ata a súa modificación ou derrogación expresa.” O que se publica para coñecemento xeral, en cumprimento do art.45 da Lei 39/2015, do 1 de outubro, do Procedemento Administrativo Común das Administracións Públicas. Contra o presente acordo, poderá interpoñerse o recurso contencioso-administrativo, ante a Sala do contencioso-Administrativo do Tribunal Superior de Xustiza, no prazo de dous meses, a contar desde o día seguinte á publicación do presente anuncio, de conformidade co artigo 10.1. b da Lei 29/1998, do 13 de xullo, da Xurisdición Contencioso-Administrativa. Todo elo sen prexuízo de que se poida exercitar calquera outro recurso que estimen procedentes os interesados. Irixoa, 27 de maio de 2019. O ALCALDE Antonio Deibe Sanmartín